Barbara Mikulski

Barbara Ann Mikulski (født 20. juli 1936 i Baltimore i Maryland) er en amerikansk demokratisk politiker. Hun representerte delstaten Maryland i Senatet fra 1987 til 2017. Før dette var hun valgt til Representantenes hus 1977–1987 og medlem av bystyret i Baltimore 1971–1976. Hun ble hver gang gjenvalgt med 60–70 % av stemmene. Mikulski er den kvinnen som har sittet lengst i Kongressen.

Hun er katolikk av polsk avstamning. Mikulski har bachelorgrad i sosiologi fra Mount Saint Agnes College, senere en del av Loyola University Maryland, fra 1958 og mastergrad i sosialt arbeid fra University of Maryland School of Social Work fra 1965. Hun jobbet som sosialarbeider i katolske stiftelser og sosialetaten i Baltimore, og hjalp utsatte barn og informerte eldre om Medicare-programmet.

Hun stilte ikke til gjenvalg ved senatsvalget i 2016.

Referanser

Eksterne lenker 
 
 
 
 
 

Senatorer fra Maryland
Kongressrepresentanter fra Maryland
Personer fra USA av polsk opphav
Personer fra Baltimore
Kvinnelige senatorer i USA
Sosialarbeidere